
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesta savivaldybės tarybai





2024 m. balandžio 5 d.
Šiauliai


Sprendimo projekto tikslas – įgyvendinant Lietuvos Respublikos socialinių paslaugų įstatymo ir  Socialinių paslaugų planavimo metodikos nuostatas, parengtas Šiaulių miesto savivaldybės 2024 metų socialinių paslaugų planą (toliau – Socialinių paslaugų planas). Socialinių paslaugų plano objektas yra socialinės paslaugos, kurias savivaldybė organizuoja ir planuoja savo teritorijos gyventojams, atsižvelgdama į jų poreikius, ir kurių teikimą finansuoja iš savivaldybės biudžeto ar/ir iš Lietuvos Respublikos valstybės biudžeto specialių tikslinių dotacijų savivaldybių biudžetams.

Lietuvos Respublikos socialinių paslaugų įstatymo 13 straipsnio 3 dalyje numatyta, kad Socialinių paslaugų teikimo mastui ir rūšims pagal gyventojų poreikius nustatyti savivaldybė kasmet sudaro ir tvirtina socialinių paslaugų planą. 
Socialinių paslaugų planavimo metodikos, patvirtintos Lietuvos Respublikos Vyriausybės 2006 m. lapkričio 15 d. nutarimu Nr. 1132 „Dėl Socialinių paslaugų planavimo metodikos patvirtinimo“, 33 punkte nustatyta, kad Socialinių paslaugų planą tvirtina savivaldybės taryba. 
Lietuvos Respublikos socialinės apsaugos ir darbo ministro 2007 m. balandžio 12 d. įsakymu Nr. A1-104 „Dėl socialinių paslaugų plano formos ir socialinių paslaugų efektyvumo vertinimo kriterijų patvirtinimo“ patvirtinta Socialinių paslaugų plano forma ir socialinių paslaugų efektyvumo vertinimo kriterijai. 
Socialinių paslaugų plano rengimui reikalingą ir plane analizuotą informaciją ir pasiūlymus planui pateikė 22 Šiaulių mieste socialines paslaugas teikiančios įstaigos (4 savivaldybės biudžetinės įstaigos ir 18 nevyriausybinių organizacijų ar viešųjų įstaigų).
Sprendimo projekte numatytos naujos teisinio reglamentavimo nuostatos. Nėra

Patvirtinus Šiaulių miesto savivaldybės socialinių paslaugų planą, savivaldybė, drauge su socialines paslaugas teikiančios įstaigomis, užtikrins socialinių paslaugų teikimą Šiaulių miesto gyventojams, atsižvelgdama į jų poreikius ir savivaldybės finansines galimybes. 
Neigiamų pasekmių nenumatoma.

Priėmus sprendimą keisti ar naikinti galiojančių teisės aktų nereikės.

Sprendimui įgyvendinti nereikės priimti papildomų teisės aktų.
Sprendimui įgyvendinti reikalingos lėšos: 2024 m. papildomų lėšų nereikės.
Sprendimo projekto antikorupcinis vertinimas neatliekamas.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Numatomo teisinio reguliavimo poveikio vertinimas neatliekamas.
Sprendimo projektą parengė Socialinių paslaugų skyrius. Tiesioginis rengėjas – Socialinių paslaugų skyriaus vedėja Ramutė Pilypienė, tel. 386486, vyriausioji specialistė Dainora Vasiliauskienė, tel. 386484, vyriausioji specialistė Jurgita Šafranauskienė, tel. 596232.

